als_Latn dik_Latn sag_Latn
“Ëngjëjt janë larg” është filmi me regji nga Gjergj Xhuvani i cili do të shfaqet nga nesër në Kinema Millenium. Regjisori Gjergj Xhuvani shfaqet në skenën kinematografike shqiptare pas një kohe 6 vjeçare, ku produksioni i fundit ishte filmi me pesë seri, “Në kërkim të kujt”. Xhuvani është ndër regjisorët më produktivë në Shqipërinë post-komuniste duke realizuar filmat “Lindje Perëndim Lindje”, i cili fitoi çmimin e Festivalit të Filmit Shqiptar, “I dashur armik”, “Parrullat” etj.
Filmi i tij i fundit, “Ëngjëjt janë larg”, trajton problematikat e mesluftës në Kosovën e vitit 1999. Në qendër të filmit qëndron frika e jetës dhe pesha e mëkatit që u vishen dy aktorëve kryesorë: Marios, një prift italian i cili kthehet në një hajdut nate për të mbijetuar dhe Hanës, një vajzë shumë tërheqëse që heq dorë nga prostitucioni në Itali për të ndihmuar fëmijët e tronditur nga lufta.
Ky realizim ka bashkuar emra të njohur të kinematografisë shqiptare si Ndriçim Xhepa, Nik Xhelilaj, Teuta Krasniqi, Fatmir Spahiu dhe italianin Rinaldo Rocco
A po zgjedh Edi Rama opozitën e re në Facebook? Ja çfarë denoncojnë qytetarët
Kryeministri Edi Rama kërkon më emër dhe mbiemër, që të denonconi çdo ...Lexo më shumë
Para 1 viti premiera e “Ëngjëjt janë larg” është dhënë në Prishtinë, pasi ky film është bashkëprodhim i 3 shteteve Shqipërisë, Kosovës dhe Italisë./Tiranapost.al
als_Latn als_Latn als_Latn als_Latn als_Latn als_Latn